

DZŪKIJOS KAIMO PLĖTROS PARTNERIŲ ASOCIACIJOS

(DZŪKIJOS VVG)

VALDYBOS POSĖDŽIO, RAŠYTINĖS PROCEDŪROS BŪDU,

PROTOKOLAS

2021-07-09 Nr. V1-3

Lazdijai

Valdybos posėdis vyko rašytinės procedūros būdu 2021 m. liepos 5-9 d. elektroniniu paštu.

Posėdžio pirmininkas – Sandra Sinkevičienė, Dzūkijos kaimo plėtros partnerių asociacijos (Dzūkijos VVG) valdybos (toliau – Valdybos) pirmininkė.

Posėdžio sekretorius – Edita Gudišauskienė, Dzūkijos kaimo plėtros partnerių asociacijos (Dzūkijos VVG) (toliau – Dzūkijos VVG) pirmininkė.

Valdybą sudaro 11 narių. Posėdyje dalyvavo 6 nariai: Sandra Sinkevičienė, Sonata Dumbliauskienė, Žydrūnas Rutkauskas, Raminta Karauskienė, Rimas Vaškevičius, Zenonas Sabaliauskas. Kvorumas yra, posėdžio sprendimai yra teisėti.

Posėdžio darbotvarkė: 1. Dėl projekto ,,Pabūkime kartu – 2021“ administravimo.

**1. SVARSTYTA. Dėl projekto ,,Pabūkime kartu – 2021“ administravimo.**

Valdybos pirmininkė Sandra Sinkevičienė, atsižvelgdama į Dzūkijos VVG pirmininkės Editos Gudišauskienės inicijavimą organizuoti valdybos posėdį rašytinės procedūros būdu, vadovaudamasi Dzūkijos VVG valdybos darbo reglamento 24 ir 25 punktais, elektroniniu paštu 2021 m. liepos 2 d. pakvietė valdybos narius dalyvauti virtualiame posėdyje. Posėdžio darbotvarkės klausimas: Dėl projekto ,,Pabūkime kartu – 2021“ administravimo.

Klausimo pristatymą elektroniniu paštu pateikė Edita Gudišauskienė: ,,Nacionalinė mokėjimo agentūra prie Žemės ūkio ministerijos skyrė 2 996,64 Eur paramą projekto ,,Pabūkime kartu – 2021“ įgyvendinimui, tame tarpe 296,64 Eur projekto administravimo išlaidoms. Projekto administravimui siūlome įdarbinti Dzūkijos kaimo plėtros partnerių asociacijos ( Dzūkijos VVG) viešųjų ryšių specialistę Editą Savukynaitę. Siūlome pritarti Dzūkijos kaimo plėtros partnerių asociacijos ( Dzūkijos VVG) viešųjų ryšių specialistės Editos Savukynaitės įdarbinimui projekto ,,Pabūkime kartu – 2021“ administratore, sudarant terminuotą projektinio darbo sutartį, darbo užmokestį mokant iš projekto ,,Pabūkime kartu – 2021“ administravimo išlaidų lėšų.“

Savo pritarimą „už“ arba nepritarimą „prieš“ šiuo klausimu prašoma pareikšti el. paštu sandra.sinkeviciene@lazdijai.lt iki 2021 m. liepos 9 d. 12 val.

NUTARTA:

1. Įdarbinti Editą Savukynaitę projekto ,,Pabūkime kartu – 2021“ administratore, sudarant terminuotą projektinio darbo sutartį, darbo užmokestį mokant iš projekto ,,Pabūkime kartu – 2021“ administravimo išlaidų lėšų.

Balsavo: už – 6 balsai, prieš – 0. Nutarimas priimtas vienbalsiai. Elektroniniai balsavimo laiškai pridedami.

Posėdžio pirmininkas Sandra Sinkevičienė

Posėdžio sekretorius Edita Gudišauskienė